Gints Zilbalodis

Gintas Zilbaluodis (, g. ) – latvių kino režisierius, scenaristas, animatorius ir kompozitorius. Žinomas dėl 2024 m. „Oskarą“ pelniusio animacinio filmo „Potvynis“.

 Karjera 
Jo motina dailininkė, o tėvas – skulptorius. Zilbaluodis susidomėjo kinu kaip priemone išreikšti savo mintis; jis teigė, kad jam sunku išreikšti savo emocijas išoriškai. Nusprendė nestudijuoti universitete, nes Latvijoje nebuvo animacijos universitetų, todėl savarankiškai išmoko animacijos, garso dizaino ir muzikos kompozicijos.

Po to, kai sukūrė keletą trumpametražių animacinių filmų, 2019 m. pasirodė Zilbaluodžio debiutinis pilnametražis filmas „Toli nuo namų“ (Projām), kurio scenarijų parašė, režisavo ir muziką sukūrė pats Zilbaluodis. Filmas apdovanotas Tarptautiniame Ansi animacinių filmų festivalyje ir nominuotas „Annie“ apdovanojimui už išskirtinius pasiekimus muzikos srityje.

Zilbaluodžio antrasis pilnametražis filmas „Potvynis“ (Straume) buvo atrinktas rodyti 2024 m. Kanų kino festivalio programoje „Ypatingasis žvilgsnis“ (Un Certain Regard). Skirtingai nuo ankstesnių kūrinių, „Potvynis“ buvo pirmasis kartas, kai Zilbaluodis bendradarbiavo su kitais – animaciją bendrai prodiusavo Prancūzijos „Sacrebleu Productions“ ir Belgijos „Take Five“. Filmas pelnė daugybę apdovanojimų visame pasaulyje, įskaitant geriausio animacinio filmo apdovanojimą 97-ojoje „Oskarų“ teikimo ceremonijoje ir toje pačioje kategorijoje 82-ojoje „Auksinių gaublių“ apdovanojimų ceremonijoje, taip pat buvo nominuotas dviem Britų kino akademijos apdovanojimams ir „Oskarui“ už geriausią tarptautinį filmą. Dėl „Potvynio“ sėkmės Latvijoje, Zilbalodis 2024 m. apdovanotas „Metų rygiečio“ titulu, o 2025 m. jam įteiktas Trijų žvaigždžių ordinas.Valsts prezidents 4. maijā Rīgas pilī pasniedz augstākos Latvijas valsts apbalvojumus, Valsts prezidenta kanceleja, 2025-05-04. Nuoroda tikrinta 2025-06-03.

 Filmografija 

 Pilnametražiai filmai 
 Metai Pavadinimas (orig.)Pavadinimas (liet. k.)RežisieriusScenaristas KompozitoriusAnimatorius 2019 ProjāmToli nuo namų     2024 StraumePotvynis    

 Trumpametražiai filmai 
 Metai Pavadinimas (orig.) 2010 Steiga 2012 Aqua 2012 Skaidrība 2014 Sekotāji 2014 Prioritātes 2015 Nedzirdams 2017 Oāze

 Apdovanojimai ir pasiekimai 
 Metai Renginys Kategorija Nominuotas filmas Rezultatas 2019 Tarptautinis Ansi animacinių filmų festivalis Apdovanojimas už geriausią pilnametražį filmąToli nuo namų  Didysis Kristupas Geriausias pilnametražis animacinis filmas Strasbūro Europos fantastinių filmų festivalis Geriausias pilnametražis animacinis filmas  Geriausias Europos pilnametražis fantastinis filmas 2020 „Annie“ apdovanojimai Išskirtinė muzika filme  Vilniaus tarptautinis kino festivalis „Kino pavasaris“ Nauja Europa – nauji vardai 2024 Kanų kino festivalis Ypatingasis žvilgsnis Potvynis   Europos kino apdovanojimai Geriausias pilnametražis animacinis filmas  2025 Oskarai Geriausias animacinis filmas  „Annie“ apdovanojimai Išskirtinė režisūra  Išskirtinis scenarijus Britų kino akademijos apdovanojimai Geriausias animacinis filmas  Geriausias vaikų ir šeimos filmas  Cezario apdovanojimas Geriausias animacinis filmas   Auksiniai gaubliai Geriausias pilnametražis animacinis filmas  

 Išnašos 

Kategorija:Latvijos kino režisieriai
Kategorija:Latvijos scenaristai
Kategorija:Animatoriai
Kategorija:Latvijos kompozitoriai